text: Udviklingshæmmede bliver dyrepassere i Lintrup
  11 maj 2015 kl. 08.54
  I Glad Zoo i Lintrup får udviklingshæmmede mulighed med at prøvet kræfter med faget som dyrepasser.
  Glad Zoo i Lintrup er ikke som alle andre. Her er personalet måske en smule gladere end som så mange andre steder. Den zoologiske have fungerer nemlig som uddannelsessted for flere udviklingshæmmede, der kan blive udlært som gartnere, dyrepassere og håndværkere.
  Siden den zoologiske have sidste år blev købt af Glad Fonden, er antallet af unge udviklnigshæmmede, der gerne vil udlæres i parken, eksploderet.
  En af de studerende er 21-årige Frederik Hansen. Han har været i lære som dyrepasser de sidste 3 år, og kan nu snart kalde uddannet.
  Du kan høre meget mere om Frederik Hansen og Glad Zoo i dagens udgave af Naboer. Det er på TV SYD+ klokken 15:00, 19:55 og 22:35.
  